open-index/open-wikipedia-markdown huggingface dataset:
Gian Gaetano Orsini

**Gian Gaetano Orsini** (1285–1335) var en katolsk kardinal, og et medlem av Orsinislekten.

Han ble kreert kardinal av Johannes XXII i desember 1316. I 1326 ble han sendt som pavelig legat til Italia, og hadde dette vervet til 1334. Han ekskommuniserte Castruccio av Lucca og biskop Guido Tarlato av Arezzo, som begge støttet visegrevene av Milano mot paven. I 1327 satte han hele Milano under interdikt. Etter at keiseren, som var ekskommunisert, hadde forlatt Roma i 1327 gikk Orsini inn i byen med Robert av Napolis hær, og folket valgte å igjen anerkjenne paven som byens hersker.

Da han startet en krig mot orsinienes gamle rival Colonna-slekten, nektet Johannes XXII å godta dette, og beordret ham tilbake til Toscana. I november 1328 ledet Orsini angrep på Corneto og Viterbo, og begge byer underkastet seg paven året etter.

Fra 1334 befant han seg i pavens Avignon, hvor han døde i 1335 eller 1339.

## Referanser


## Eksterne lenker
* Biografi på The Cardinals of the Holy Roman Church
Ofikleide

**Ofikleide** er en familie musikkinstrumenter i messingblåsefamilien, og betegner de største medlemmene i familien av klaffehorn, utviklet og patentert av Jean Hiliaire Asté i 1821. 
Ofikleiden har fasong som en fagott.

Navnet ofikleide betyr serpent med klaffer, og instrumentet ble da også utviklet som en forbedring av serpenten. Serpenten var vanskelig å spille rent, og hadde en ullen klang. Tonehullene  var plassert der man lettest kunne nå dem, istedenfor hvor det var best akustisk sett. Asté laget røret av metall, i motsetning til serpenten som var i tre, og han plasserte ni tonehull i korrekt posisjon, og brukte store klaffer til å dekke dem. Nyere instrumenter har dog vanligvis 11 eller 12. Noen sene modeller ble laget med ventiler; en hadde tre ventiler og var dermed essensielt en primitiv tuba, og en hadde en ventil og 5 klaffer.

Da tubaen gjorde sitt inntog midt på 1800-tallet tok den raskt over for ofikleiden, men instrumentet blir fortsatt brukt av og til for å spille musikk skrevet for det. 

## Ofikleidefamilien
* Altofikleide (i F eller Ess)
* Bassofikleide (i C, B eller Ass)
* Kontrabassofikleide (i Ess)

## Musikk for ofikleide
* Auber: La Muette de Portici 
* Berlioz: Fausts Fordømmelse, Benvenuto Cellini, Symphonie Fantastique, Trojanerne
* Mendelssohn: Elias, En midtsommernatts drøm, Atthalia
* Meyerbeer: l'Africaine, Les Huguenots, Robert le Diable 
* Schumann: Paradies und die Peri 
* Spontini: Olimpie 
* Wagner: Rienzi, Das Liebesmahl der Apostel, Rule Britannia, Der Fliegende Holländer

## Eksterne lenker
*
Duchennes muskeldystrofi

**Duchennes muskeldystrofi** er en arvelig, progredierende muskelsykdom som skyldes en mutasjon som rammer genet som koder for proteinet dystrofin. Dystrofi betyr direkte oversatt «underutviklet». Muskeldystrofi er betegnelse på tilstander hvor musklene ikke utvikler seg som de skal, og blir tynne og svake.

## Etiologi og patogenese
Duchennes skyldes en defekt i proteinet dystrofin. Arvegangen er recessiv kjønnsbunden (på X-kromosomet), og rammer derfor sønner av friske mødre som er bærere. Graden av mutasjon, og dermed mengden funksjonelt dystrofin, avgjør alvorlighetsgraden av sykdommen. Ved mild affeksjon kalles sykdommen Beckers muskeldystrofi, og ved alvorligere Duchennes muskeldystrofi. Sykdommen kan også arte seg utelukkende som en kardiomyopati, og vil da være dødelig med hjertesvikt.

## Klinikk
**Duchennes** karakteriseres av proksimal muskelsvakhet som progredierer gradvis helt fra barneårene. Den oppdages som regel i 1-3års alderen ved at barnet ikke har normal progresjon av gangeutviklingen. Etterhvert (5-10års alderen) blir barnet ute av stand til å reise seg uten å «klatre» opp ved hjelp av å støtte armene på beina eller omgivelsene (Gowers tegn). Innen de er fylt 12 år, vil 95% ha mistet gangfunksjonen totalt.

**Beckers** er nesten helt lik Duchenne, bare at symptomdebuten er langt senere (ung voksen).

Ved begge tilstander kan det utvikles en kardiomyopati som som regel vil føre til hjertesvikt og død.

## Referanser


## Se også
* Frambu, kompetansesenter for sjeldne diagnoser
* Ibelin (film), film om Mats Steens liv med Duchennes muskeldystrofi

## Eksterne lenker
* Muscular Dystrophy Association Europe
* Foreningen for muskelsyke
* Frambu senter for sjeldne funksjonshemminger
Hedwig Dohm

**Marianne Adelaide Hedwig Dohm** (født Schlesinger 20. september 1831 i Berlin, død 1. juni 1919 samme sted) var en tysk forfatterinne og kvinnerettsforkjemper. Hun var gift med Ernst Dohm, sjefredaktøren for det satiriske tidsskriftet Kladderadatsch, og var bestemor til Katja Mann, forfatteren Thomas Manns hustru.

Hun var det fjerde av tilsammen 18 barn av tobakksfabrikanten Gustav Adolph Schlesinger og hans kone Henriette Wilhelmine Jülich. Foreldrene var jøder, men konverterte i 1817 til den protestantiske kristendom.

Dohm var en av de første feministiske teoretikere som hevdet at kjønnsspesifikk adferd skyldtes sosialisering istedenfor biologisk determinasjon.

Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Skrifter
* Was die Pastoren von den Frauen denken, 1872
* Der Jesuitismus im Hausstande, 1873
* Die wissenschaftliche Emanzipation der Frau, 1874
* Der Frauen Natur und Recht, 1876
* Schicksale einer Seele, 1899
* Die Antifeministen. Ein Buch der Verteidigung, 1902
* Die Mütter. Ein Beitrag zur Erziehungsfrage, 1903

## Se også

* Det tyske demokratiets pionerer

## Referanser


## Eksterne lenker
* https://web.archive.org/web/20050204173927/http://fembio.org/frauen/hedwig-dohm.shtml
* http://www.hedwigdohm.de
Kaffebar

En **kaffebar** er en kafé hvor grunnsortimentet er basert på ferskbrygget kaffe av forskjellige typer. I Europa har kaffebarene sin opprinnelse i Italia. Med tiden er slike barer blitt vanligere i større byer over store deler av verden. En person som jobber på kaffebar kalles gjerne barista.

## Kaffebarkjeder
Verdens største hurtigkaffe-kjede er amerikanske Starbucks som ble startet på slutten av 1950-tallet. Starbucks serverer kaffen i pappkrus. Kjeden hadde per oktober 2020 virksomhet i 83 land.

### Kaffebarer i Norge
I 2007 var det 132 kaffebarer i Norge. Noen av de største aktørene er listet nedenfor:

Fram til 2008 var også Kaffe & Krem en stor aktør i Oslo. Etter 12 år med tap ble de tre gjenværende kaffebarene solgt til Wayne's Coffee i 2008.

## Se også
* Kafé
* Kaffehus
* Fika

## Referanser
Starbucks

**Starbucks** er en amerikansk kaffebarkjede og har hovedkvarter i Seattle i USA. Starbucks ble grunnlagt av Jerry Baldwin, Zev Siegl og Gordon Bowker og åpnet sin første kaffebar i Seattles Pike Place Market i 1971. Opprinnelig ble kaffebaren kalt Starbucks Coffee, Tea and Spices men endret senere navnet til Starbucks Coffee Company. Navnet Starbucks er hentet fra den kjente historien om Moby Dick. Selskapet markedsfører også musikk og underholdningstilbud gjennom det heleide selskapet Hear Music.

Per juli 2023 har Starbucks mere enn 32 000 butikker fordelt på 80 land i verden. I Norge finnes det 23 butikker. Det første salgsstedet i utlandet åpnet i Tokyo, og Starbucks har i dag mer enn 800 kafeer i Japan, bare forbigått av Canada () og hjemmemarkedet USA ( utsalgssteder). Salgsstedene åpnes gjennom franchise. I 2008 annonserte derimot selskapet at om lag 600 ulønnsomme salgssteder skal stenges, som ledd i kostnadsbesparelser i de vanskelige økonomiske tidene.

Kjeden arbeider for å ha gode arbeidsforhold for de ansatte og har vært på Fortunes liste over de 100 beste arbeidsplassene. Hovedkritikken mot Starbucks har vesentlig vært at kjeden fortrenger frittstående og selveide kaffebarer og kafeer, og dermed bidrar til mindre mangfold av kaffebarer og menyer. I Minneapolis har lokale investorer startet kjeden Caribou Coffee for å ta opp konkurransen mot Starbucks, og denne konkurrenten er etablert over store deler av Midtvesten.

## Referanser


## Kilder
* E24:Starbucks rykker inn i Norge 

## Eksterne lenker
*
John Irving

**John Winslow Irving** (født 1942) er en amerikansk forfatter, og Oscar-belønnet manusforfatter (for Siderhusreglene, basert på hans bok med samme navn). 

## Bibliografi

* *[[Setting Free the Bears]]* (1968)
* *[[The Water-Method Man]]* (1972)
* *[[The 158-Pound Marriage]]* (1974)
* *[[The World According to Garp]]* (No. *[[Garps bok]]*) (1978)
* *[[The Hotel New Hampshire]]* (No. *[[Hotell New Hampshire]]*) (1981)
* *[[The Cider House Rules]]* (No. *[[Siderhusreglene]]*) (1985)
* *[[A Prayer for Owen Meany]]* (No. *[[En bønn for Owen Meany]]*) (1989)
* *[[Trying to save Piggy Sneed]]* (samling, 1993)
* *[[A Son of the Circus]]* (No. *[[Sirkusbarn]]*) (1994)
* *[[The Imaginary Girlfriend]]* (No. *[[Den oppdiktede venninnen]]*) (1996)
* *[[A Widow for One Year]]* (No. *[[Enke for et år]]*) (1998)
* *[[My Movie Business: A memoir]]* (1999)
* *[[The Fourth Hand]]* (No. *[[Den fjerde hånden]]*) (2001)
* *[[A Sound Like Someone Trying Not to Make a Sound]]* (No. *[[Lyder i natten]]*) (2004)
* *[[Until I find you]]* (No. *[[Til jeg finner deg]]*) (2005)
* *[[Last Night in Twisted River]]* (No. *[[Siste natt i Twisted River]]*) (2009)
* *[[In One Person]]* (No. *[[I en og samme person]]*) (2012)
* Avenue of Mysteries (No. Mysterieavenyen) (2015)
* The Last Chairlift (No. Den siste stolheisen) (2022)

## Referanser


## Eksterne lenker

* 
*
Félix Faure

**Félix Faure** (født 30. januar 1841 i Paris, død 16. februar 1899) var en fransk politiker. Han var Frankrikes president fra 1895 til sin død i 1899. 

Han var sønn av en møbelsnekker. Han startet sin yrkeskarriere som garver og handelsmann i Le Havre, og opparbeidet seg en betydelig formue. 21. august 1881 ble han valgt inn i nasjonalforsamlingen for partiet Venstre. Hans hovedinteresseområder var økonomi, jernbaneutbygging og marinen. I november 1882 ble han ekspedisjonssjef for Frankrikes kolonier, under Jules Ferry, en stilling han hadde til 1885. Han hadde den samme stillingen også i 1888, under ministeren Pierre Tirard. 

I 1894 ble han marineminister under statsminister Charles Dupuy. I januar 1895 ble han valgt til president etter at president Casimir-Périer trakk seg. 

Faure var kjent for å være godt likt av alle, noe som var en viktig grunn til at han ble valgt til president. De samme egenskapene var viktige da han mottok statsbesøk av den russiske tsaren Nikolai II i 1896, samt i 1897 da han besøkte tsaren i Russland. Etter dette siste møtet ble den fransk-russiske alliansen annonsert. 

De siste dagene av hans presidentskap var preget av Dreyfus-saken, som Faure var fast bestemt på skulle anses «chose jugée» (rettskraftig). Under høringene døde han imidlertid, av apopleksi, visstnok i armene på sin elskerinne, Marguerite Steinheld, som måtte geleides ut en bakdør i presidentpalasset, før legene ankom.

Til tross for denne affæren med Marguerite Steinheld og hans forfengelighet, var president Faure en skarpsindig politiker og en vel ansett forretningsmann.

## Referanser
Kake

**Kake** er på norsk et samlebegrep for en rekke typer matretter, hovedsakelig bakverk og konditorvarer. I alminnelig forståelse er kake en konditorvare som vanligvis brukes som festmat eller dessert. 

En kake består som regel av grunnelementer som mel, melk, sukker, smør og egg, og ut ifra dette kan man blande inn nesten hva som helst.
Kaker finnes i en rekke varianter, for eksempel bløtkake (kremkake eller marsipankake, som er en bløtkake med marsipanlokk), kransekake, sjokoladekake, eplekake eller krokankake.

Kaker blir gjerne brukt til servering ved selskapeligheter, og det er tradisjon i Norge under fødselsdager å servere bløtkake, gjerne med jubilantens navn, alder, eller en bursdagshilsen påskrevet. Påskriften kan stå sammen med pynt, som marsipanroser, eller små kakelys.

Feiring av jul er tradisjonelt knyttet til god mat, og julebaksten består også tradisjonelt av kakebakst. Julekaker for eksempel er gjærbakst, mens sandkaker og pepperkaker er tradisjonelle småkaker.

Mens kake på norsk er et romslig begrep som kan innbefatte mange forskjellige bakverk og konditorvarer har andre språk mer avgrensede betydninger. For eksempel *kake* er ikke synonymt med engelsk *cake*, hvilket hovedsakelig innbefatter bløtkake eller varianter av det, mens andre kaker der klassifiseres som f.eks. *cookies* (eller på brittisk engelsk *biscuits*; småkaker) eller *pies* (paier eller terter).

## Kake i andre former
*Kake, eller kaku er dialektiske benevnelser på ulike former for brød.
*Også iskrem kan formes i pent anrettede og pyntede iskaker.
*Begrepet kake knyttes også til middagsmat, som kjøttkaker og ymse typer fiskekaker.

## Referanser


## Eksterne lenker
*
Kaffepause

**Kaffepause** er en kort pause i arbeidstiden for å drikke kaffe. Det er antatt at kaffepausen oppsto sent på 1800-tallet i Stoughton, Wisconsin i USA (Coffe Break). Det var norske innvandrerkvinner som sa seg villig til å hjelpe Mr. Osmund Gunderson med å sortere tobakken i hans varemagasin, på vilkår av at de fikk korte pauser til å drikke kaffe, en på formiddagen og en på ettermiddagen.

## Referanser
Provence-Alpes-Côte d’Azur

**Provence-Alpes-Côte d'Azur**, ofte bare kalt *Provence*, er en region i det sydøstlige Frankrike. Regionen består av de seks departementene Alpes-de-Haute-Provence, Hautes-Alpes, Alpes-Maritimes, Bouches-du-Rhône, Var og Vaucluse. Administrasjonssenteret Marseille har 1,4 millioner innbyggere, og er den nest største byen i Frankrike etter Paris. Provence-Alpes-Côte d'Azur er med sine nesten 4,9 millioner innbyggere (2010) den tredje mest folkerike regionen i Frankrike.

## Geografi
Regionen grenser til Middelhavet i sør, Italia i øst, regionen Languedoc-Roussillon i vest og regionen Rhône-Alpes i nord.
Brorparten av Provence består av fjell, men ved elven Rhône og kystlandskapet Côte d'Azur, eller *[[Rivieraen]]*, er landskapet flatt. I fjellene finnes dype daler med elver. Rivieraen er kanskje den mest kjente delen av Provence. Her er det store og små byer som også er meget kjente som for eksempel Marseille, Toulon, Grasse, Cannes, Antibes, Avignon, Aix-en-Provence.

## Økonomi
I dag dominerer to virksomheter næringslivet: Havnetrafikken fra Frankrikes største havn Fos-sur-Mer (Marseille), og forskning og teknologi i IT- og forskningsregionen Sophia-Antipolis. I regionen dyrkes det også vindruer, frukt, oliven, grønnsaker og blomster. 


Vallée du Rhône Haies de cyprès contre le mistral.jpg|Vinmarker og sypresser
Truffle 1.jpg|Trøfler
Cap Canaille small.png|Cap Canaille
Nice-night-view-with-blurred-cars 1200x900.jpg|Strandpromenaden i Nice


## Referanser


## Eksterne lenker
*
Industrialisering

**Industrialisering** er betegnelsen på overgangen fra manuelt til automatisert og maskinelt arbeid i et samfunn. Utviklingen innen industriteknikken har endret industriens produksjon gjennom mekanisering- og automatiseringsprosesser, en teknikk- og teknologiprosess som drives frem gjennom endringer som kommer av ny kunnskap. Et eksempel på en slik endring er overgangen fra trekull til steinkull som gjorde at man kunne lage bedre stål, som igjen var med på å eskalere hele industrialiseringsprosessen.

## Starten
Industrialiseringen startet på 1700-tallet i Storbritannia med oppfinnelsen av dampmaskinen, og spredte seg raskt til andre europeiske land, samt USA. Industrialiseringen endret arbeidslivet og familielivet, miljøet og forholdet mellom samfunnsklassene. Klasseskillet mellom fabrikkeiere og arbeidere vokste frem, og tilstandene for arbeideren var dårlige, med mye utnyttelse, lave lønninger og farlig arbeidsmiljø. 

Produksjonen av maskiner til landbruket førte til mer effektivt jordbruk, noe som frigjorde arbeidskraft som igjen ble brukt i den voksende fabrikkindustrien. Man brukte dampmaskiner til pumping av vann i gruver, som drivkraft til maskiner innen tekstilindustrien, og dampmaskinen ble brukt som drivkraft på skip. Raskt ble også lokomotivet oppfunnet, og jernbanen var et faktum. 

Med de nye kommunikasjonsmidlene ble det åpnet for en ny era, Imperialismen, som førte til masse kolonisering utenfor Europa av europeiske land, spesielt Afrika, men også India. Nye handelsruter ble laget, og gamle ble effektivisert, og en ny verdenshandel ble opprettet. 

## Virkninger
Industrialiseringen førte til massiv miljøforurensning, enormt klasseskille, storbyslum og tettbebyggelser. men økte også forskjellen mellom de industrialiserte landene og utviklingsland.

## Industrialiseringen i Norge
Fra Kristiania og Bergen spredte industrialiseringen seg til andre byer og landsdeler i Norge. Mot slutten av 1800-tallet vokste nye industrigrener fram. De store forandringene i landbruket på denne tiden blir kalt det store hamskiftet. Den økte effektiviseringen førte til avviklingen av husmannsystemet, og arbeidere i jordbruket søkte inn til byene for å ta arbeid på fabrikkene. Mange valgte å utvandre til USA. Norge fikk nye kommunikasjoner, den første jernbanestrekningen ble åpnet i 1854.

## Industrialiseringen i Sovjetunionen
Russland fikk sin industrialisering via Femårsplanen som ble innført av Josef Stalin i 1929, kun to år etter han ble leder av unionen. Resultatet av dette var at jordbruket ble lagt over til kollektivbruk for effektivisering, og arbeidskraften som ble overflødig ble tvangsbeordret til å delta i industrialiseringen ved å arbeide på fabrikker. Man økte eksporten av landbruksprodukter enormt, selv om produksjonen gikk ned så mye som 30% enkelte steder. Dette førte til hungersnød i Nord-Kaukasus og Ukraina, og millioner døde som følge. Industrialiseringen i seg selv var forøvrig vellykket, og ble gjennomført på kun fire år, og ikke fem som planlagt.

## Se også
* Den industrielle revolusjon

## Kilder
* 

## Eksterne lenker
*
International Coffee Organization

**International Coffee Organization** er et samarbeid mellom kaffeprodusenter og kaffeksportører, som deler ut kvoter til hverandre for å balansere kaffeproduksjonen mellom landene. Organisasjonen ble etablert i 1963. Hovedkvarteret ligger i London. 
## Eksterne lenker
*
Franche-Comté

**Franche-Comté** er en historisk provins og en tidligere administrativ region i den østlige del av Frankrike.

Den administrative regionen besto av departementene Doubs, Haute-Saône, Jura og Territoire de Belfort. Hovedstaden var Besançon. Andre større byer er Belfort og Montbéliard. Regionen hadde i 2010 i underkant av 1,2 millioner innbyggere. Regionene Bourgogne og Franche-Comté ble fra 1. januar 2016 slått sammen til en ny region med navnet Bourgogne-Franche-Comté.

## Geografi
Franche-Comté ligger øst i Frankrike, og har grense mot Sveits i øst, mot Rhône-Alpes i sør, mot Bourgogne i vest og mot Champagne-Ardenne, Lorraine og Alsace i nord. Regionen er preget av fjellandskap og mesteparten av regionen ligger i Jurafjellene. Høyeste punkt i regionen er Crêt Pela på 1495 moh.

## Økonomi
Med sin beliggenhet sentralt i Europa, og med kort vei både til Tyskland, Sveits og Italia er regionen viktig for handel og samferdsel mellom disse landene. Bilproduksjon er en viktig næring, bl.a. sysselsetter Peugeot over 12000 personer på sitt anlegg i Sochaux.


Salins-les-Bains roue.jpg|Fra saltverkene i Salins-les-Bains
Barrage Lac de Vouglans.JPG|Lac de Vouglans
Fort de Joux 02.jpg|Fort de Joux
Musée Peugeot Sochaux.jpg|Peugeot-museet i Sochaux


## Referanser


## Eksterne lenker
*
Magallanes y de la Antártica Chilena

**Magallanes y de la Antártica Chilena** er den sørligste regionen i Chile. Den regnes som region XII fra nord til sør og er den største regionen i landet.

## Provinser
*Antártica Chilena
*Magallanes
*Tierra del Fuego
*Última Esperanza

## Referanser


## Eksterne lenker
*
Kvote

En **kvote** er en restriksjon på produksjon eller bruk av ressurser eller tjenester. 

Et eksempel på en kvote med produksjonslimitering er melkekvoten. En bonde får bare betalt for et visst antall liter melk.

En brukskvote kan være båndbredde-restriksjonen på enkelte DSL internett-oppkoblinger. Man kan ha en kvote på for eksempel 20 gigabyte. 

En CO2-kvote eller klimakvote gir rett til å slippe ut ett tonn av klimagassen CO2.

## Referanser
Santiago Metropolitana

**Santiago Metropolitana** er en region i Chile. Regionen er det mest befolkede området i landet og her ligger også Santiago de Chile som er Chiles hovedstad. Her ligger også Chiles største internasjonale flyplass, Arturo Merino Benítez.

## Provinser
*Santiago
*Chacabuco
*Cordillera
*Maipo
*Melipilla
*Talagante

## Referanser


## Eksterne lenker
*
Paul Moxnes

**Paul Anders Moxnes** (født 1942) er en norsk psykolog. Han er professor i organisasjonspsykologi.

Han var tidligere ansatt ved institutt for ledelse og organisasjon ved handelshøyskolen BI i Oslo. Han er utdannet psykolog (cand. psychol.) fra Universitetet i Oslo (1970) og tok sin doktorgrad (dr. philos) ved Universitetet i Tromsø i 1979. Moxnes er i sin forskning og i sitt forfatterskap opptatt av organisasjonspsykologi, lederutvikling, gruppedynamikk, personpersepsjon (førsteinntrykk), personlighet og roller. Moxnes er også ansvarlig for utvikling og undervisning i et av Handeshøyskolen BIs master of management-programmer: ”samspill og ledelse” (”Team Work and Leadership”). 
I 2009 utgav han innføringsboka *Hva er angst* i Universitetsforlaget serie *[[Hva er-bøkene|Hva er]]*.
 
## Eksterne lenker

*  (engelsk)
Pierre d’Arrablay

** Pierre d'Arrablay ** (født 1260, død mars 1331) var en av den katolske kirkes kardinaler. Han ble utnevnt til kardinal i 1316, og samme år utnevnte den franske kongen ham til kansler. 

## Familie
Pierre d'Arrabloy var sønn av Jehan II d'Arrabloy (skrives også Jean II d'Arrabloy), som var en fransk adelsmann som var ''seigneur'' av Arrabloy i Loiredalen og seneskalk (*sénéchal*) av Périgord et Quercy mens Filip IV av Frankrike regjerte. Jehan var en av den franske kongens nærmeste allierte, men passet også på å knytte forbindelser med greven av Poitou, en mektig mann som senere ble konge under navnet Filip V. I 1315 gjorde den franske kongen Jehan II til kansler som belønning for utviste tjenester; året etter ga Jehan tittelen videre til sin sønn Pierre.

## Kansler og kardinal
I 1316 ble Pierre utnevnt av pave Johannes XXII til kardinal. Dette var på den tiden da det fantes én pave i Roma og en motpave i Avignon; Pierre d'Arrablay tilhørte kardinalkretsen rundt motpaven i Avignon.

Pierre d'Arrabloy ble kansler av Frankrike i 1316. Det var opprinnelig hans far som i 1315 hadde fått kanslertittelen av den franske kong Ludvig X, men faren sørget for at sønnen overtok tittelen. Kong Ludvig, med tilnavnet «den trettekjære», døde brått sommeren 1316. Pierre d'Arrabloy må derfor ha overtatt kanslertittelen en gang i første halvår av 1316.

## Residenser i Avignon

### Cambrai-palasset
Når han befant seg i Avignon tok kardinal Pierre d'Arrablay og hans følge bolig i ulike paleer som var spesifikt stilt til rådighet for kardinalene. Han hadde residens i paleet som mye senere fikk tilnavnet Cambrai-palasset, etter kardinal Pierre d'Ailly som også var biskop av Cambrai. Cambrai-palasset finnes ikke mer; den katolske kirken solgte eiendommen i 1719, og noen tiår senere ble paleet revet. I dag holder Musée Calvert til i bygningen som erstattet kardinalenes gamle residens.

### Ceccano-paléet
Pierre d'Arrablay residerte også i bygningen som senere fikk navnet Ceccano-paleet; på den sistnevnte residensen startet han byggingen av et tårn som hans etterfølger Annibal de Ceccano fullførte. 

## Referanser
Coop

**Coop** har flere betydninger:

*Coop Norge, et norsk samvirkeforetak (tidligere kjent som **NKL**) som gjennom medlemskap eies av over 100 norske samvirkelag.
*Coop Norden, et skandinavisk selskap som eksisterte fra 2001 til 2007.
*Coop Dagligvaruhandel, en svensk dagligvarekjede (tidligere kjent som **Coop Sverige**).
*Coop Danmark, en dansk dagligvarekjede.
*.coop, et toppdomenenavn på internett som er beregnet for kooperativer.
Jacques de Via

**Jacques de Via** (død 13. juni 1317) var en av den katolske kirkes kardinaler, og var biskop av pavenes Avignon i Frankrike.

Han ble utnevnt til kardinal i desember 1316 av sin onkel pave Johannes XXII, med *[[Santi Giovanni e Paolo (Roma)|Santi Giovanni e Paolo]]* som tittelkirke.

Han var dessuten bror til kardinal Arnaud de Via.

## Eksterne lenker
* Biografi på The Cardinals of the Holy Roman Church
Guillaume de Mandagot

** Guillaume de Mandagot ** (død 3. november 1321) var en av den katolske kirkes kardinaler, og var erkebiskop av Aix i Frankrike.

Han ble utnevnt til kardinal i mai 1312 av pave Klemens V.
## Episkopalgenealogi
Hans episkopalgenealogi er:

* Erkebiskop Giovanni Castrocoeli, O.S.B. (?-1295) *bispeviet ca 1282
* Kardinal Hugues Aycelin de Billom, O.P. (1230-1298) *1294
* Pave Bonifatius VIII (1230-1303) *1295
* Kardinal *Guillaume de Mandagot* (?-1321) *1295 

## Referanser


## Eksterne lenker
* Biografi på The Cardinals of the Holy Roman Church
The Celtic Manor Wales Open

**ISPS Handa Wales Open** er en golfturnering på Europatouren som arrangeres hvert år i juni. Den ble grunnlagt i 2000, og premiepotten for 2005 var 1,5 millioner pund.

The Celtic Manor Resort er et stort hotell med golfklubb som har vært under utvikling fra 1990-årene og var åsted for Ryder Cup i 2010.

## Vinnere
*2013: Grégory Bourdy, Frankrike
*2012: Thongchai Jaidee, Thailand
*2011: Alexander Norén, Sverige 
*2010: Graeme McDowell, Nord-Irland
*2009: Jeppe Huldahl, Danmark
*2008: Scott Strange, Australia
*2007: Richard Sterne, Sør-Afrika
*2006: Robert Karlsson, Sverige
*2005: Miguel Angel Jimenez, Spania
*2004: Simon Khan, England 
*2003: Ian Poulter, England 
*2002: Paul Lawrie, Skottland 
*2001: Paul McGinley, Irland
*2000: Steen Tinning, Danmark 

## Eksterne lenker
* 
* ISPS Handa Wales Open
Pierre de Sortenac

**Pierre de Sortenac** eller **de Bernier** (død 17. august 1390) var en av den katolske kirkes kardinaler.

Han ble utnevnt til kardinal i mai 1375 av pave Gregor XI.

## Referanser


## Eksterne lenker
* Biografi på The Cardinals of the Holy Roman Church
Jean du Cros

** Jean du Cros ** (død 21. november 1383) var en av den katolske kirkes kardinaler. Han var biskop av Limoges i Frankrike.

Han ble utnevnt til kardinal i mai 1371 av sin onkel pave Gregor XI.

## Eksterne lenker
*  Biografi på The Cardinals of the Holy Roman Church
Arrecife

**Arrecife** er en by på Lanzarote, en av Kanariøyene. Arrecife har vært hovedstad på Lanzarote siden 1852. Byen har gitt navn til den internasjonale flyplassen i nærheten.

Befolkningen er 50&nbsp;785 (ISTAC, 2003).

## Bildegalleri

Arrecife, Ayuntamiento.jpg|Rådhuset
Castillo de San Gabriel Arrecife Lanzarote Canaries.jpg|Castillo de San Gabriel
Castillo San José.JPG|Castillo de San José
Iglesia de San Ginés in Arrecife, Lanzarote.jpg|Iglesia de San Ginés
Arrecife Gran Hotel.jpg|Gran Hotel Arrecife
Arrecife Promenade.JPG|Promenade
Arrecife,_Calle_de_Leon_y_Castillo.jpg|Gågate, Calle de Leon y Castillo
Pierre de Vergne

**Pierre de Vergne** (død 6. oktober 1403) var en av den katolske kirkes kardinaler. Han var erkediakon ved domkirken i Rouen i Frankrike, og tilknyttet det apostoliske palass i Avignon.

Han ble utnevnt til kardinal i mai 1371 av pave Gregor XI, med *[[Santa Maria in Via Lata]]* som titulus.

## Eksterne lenker
* Biografi på The Cardinals of the Holy Roman Church
Svenska Akademiens ordlista över svenska språket

**Svenska Akademiens ordlista över svenska språket** (**SAOL**) er en ordbok i ett bind, utgitt av Svenska Akademien. Første utgave kom i 1874 og nye reviderte utgaver gis fortløpende ut. Med SAOL fikk det svenske språket en felles norm for hvordan ordene skulle staves.

Den nyeste utgaven er den 15. rekken og kom ut i 2026. Siden 2003 har boken vært tilgjengelig på Internett.

Ordlisten må ikke forveksles med den langt mer omfattende Svenska Akademiens ordbok.

## Se også
*Svenska Akademiens ordbok (Forkortet: SAOB) som har gratis tilgang via internett.

## Eksterne lenker
* SAOL på nätet (gratis tilgang)
Ratu

**Ratu** er en fijiansk høvdingtittel. **Adi** (uttales *ahndi*) er tittelen brukt på kvinner av samme rang. 

## Notable høvdinger
*Ratu Sir George Cakobau, Fijis første innfødte generalguvernør.
*Ratu Seru Epenisa Cakobau, Fijis monark som løsrev øyene fra Storbritannias kontroll.
*Ratu Sir Penaia Ganilau, Fijis første president.
*Ratu Josefa Iloilo, tidligere president.
*Ratu Sir Kamisese Mara, landsfader; lengst sittende statsminister og president.
*Ratu Tevita Momoedonu, tidligere statsminister.
*Ratu Sir Lala Sukuna, soldat, lærd, statsmann. Første fra Fiji med en universitetsgrad. Studerte juridicum ved Oxford. Tidligere forsamlingspresident av den lovgivende forsamling.
*Ratu Epeli Nailatikau, tidligere senatspresident av senatet samt den sittende presidenten.
*Ratu Joni Madraiwiwi, tidligere visepresident, tidligere høyesterettsdommer og fremtredende advokat.
*Ratu J.A.R. Dovi, første fullt kvalifiserte lege.
The Celtic Manor Resort

**The Celtic Manor Resort** er et stort hotell i Newport, Wales med golfklubb som har vært under utvikling siden 1990-tallet og skal være åsted for Ryder Cup i 2010. Det vil bli første gangen at cupen holdes i Wales.

Feriestedet er et hotell, landsted og en golfklubb i innlandet i landlige omgivelser. Stedet er utviklet rundt et viktoriansk residens som fungerte som hospital for fødende kvinner på nesten hele 1900-tallet og ble åpnet som et hotell med 17 rom i 1982. Det første golfbanen ble åpnet i 1995 og golfbanene har blitt utvidet og forbedret flere ganger siden. Hotellet ble utviklet til 400 rom, foruten å tilby konferanserom. Eieren er Terry Matthews.

Per 2005 har stedet tre golfbaner:
* Wentwood Hills (åpnet 1999)
* Roman Road (åpnet 1995)
* Coldra Woods Academy Course (åpnet 1996)
I 2021 var hotellet åsted for snookerturneringen BetVictor Welsh Open.

## Referanser


## Eksterne lenker
*
Antofagasta

**Antofagasta** er en havneby i det nordlige Chile. Byen har en befolkning på 318 800 (2002) og er hovedstad for regionen Antofagasta. Byen ligger i Atacamaørkenen og har derfor et svært tørt klima. Årlig nedbørsmengde ligger på om lag 4 mm. Det drives gruvedrift etter blant annet kobber i de omkringliggende områdene og disse gruvene er svært viktige for Antofagastas økonomi. Byen ble grunnlagt i 1866, og lå opprinnelig i Bolivia, men kom under Chilensk kontroll i 1879 som en følge av salpeterkrigen.

## Referanser


## Eksterne lenker
*
Gianalberto Badoaro

**Gianalberto Badoardo** (født 12. mai 1649 i Venezia i republikken Venezia, død 17. mai 1714 i Brescia) var en av den katolske kirkes kardinaler. Han var patriark av Venezia 1688&ndash;1706 og deretter biskop (med personlig tittel patriark) av Brescia 1706&ndash;1714.

Han ble utnevnt til kardinal i mai 1706 av pave Klemens XI, med *[[San Marcello al Corso]]* som tittelkirke.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Kardinal Laudivio Zacchia (1565-1537) *1605
* Kardinal Antonio (Marcello) Barberini (sr.), O.F.M. Cap. (1569-1526) *1625
* Kardinal Marcantonio Bragadin (1591-1658) *1629
* Kardinal Gregorio Giovanni Gasparo Barbarigo (1625-1697) *1657
* Biskop *Gianalberto Badoaro* (1649-1714) *1688

## Referanser


## Eksterne lenker
* The Cardinals of the Holy Roman Church
Representantenes hus (Fiji)

**Representantenes hus** var underhuset til Fijis parlament og det med mest makt fra 1970 til 2006. Det var 71 seter i Representantenes hus, og disse ble valgt for en femårsperiode. Representantenes hus i Fiji ble suspendert etter Kuppet i Fiji i 2006. I Fijis nye grunnlov fra 2013 ble Representantenes hus oppløst og erstattet med ett enkelt parlament.

## Referanser
Francesco Acquaviva d’Aragona

** Francesco Acquaviva d'Aragona ** (født 4. oktober 1665 i Napoli i kongedømmet Napoli, død 9. januar 1725 i Roma) var en av den katolske kirkes kardinaler. Han var tilknyttet Den romerske kurie og det pavelige diplomati, blant annet som nuntius i Spania. Senere fungerte han som Spanias ambassadør i Roma.
## Liv og virke
### Biskop
Han ble bispeviet den 22. desember 1697 av kardinal Gasparo Carpegna; medkonsekrerende var titulærpatriark Gregorio Giuseppe Gaetani de Aragonia av *Aleksandria*, og biskop Antonio Spinelli av Melfi og Rapolla. 
### Kardinal
Han ble utnevnt til kardinal i mai 1706 av pave Klemens XI, med *[[Santa Cecilia in Trastevere|Santa Cecilia]]* som tittelkirke.

Han var i slekt med kardinalene Ottavio Acquaviva d'Aragona den yngre (kreert 1654), Troiano Acquaviva d'Aragona (kreert 1732), Giovanni Vincenzo Acquaviva d'Aragona (kreert 1542), Giulio Acquaviva d'Aragona (kreert 1570) og Ottavio Acquaviva d'Aragona den eldre (kreert 1591).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal *Francesco Acquaviva d'Aragona* (1665-1725) *1697

## Referanser


## Eksterne lenker
* The Cardinals of the Holy Roman Church
Copiapó

**Copiapó** er en by nord i Chile og hovedstad i Region III Atacama. Byen har  innbyggere (2017).

Byen fikk spesielt mye oppmerksomhet etter at en gruvetunnel falt sammen 5. august 2010 og 33 gruvearbeidere ble innesperret. 
Etter 17 dager fikk man vite at alle de 33 gruvearbeidere fortsatt var i live. De fikk sendt opp en lapp med en av boreprobene som redningsgruppen hadde boret ned for å se om de kunne finne liv. På lappen stod det: *Estamos bien en el refugio los 33*, «alle 33 har det greit i tilfluktslyet». De refererte til der de hadde spist lunsj da tunnelen falt sammen.

14. oktober ble den første av gruvearbeiderne reddet opp etter å ha oppholdt seg 68 dager 700 meter under overflaten. Etter 69 dager var alle de 33 gruvearbeiderne (*los 33*) reddet ut.

Episoden fikk ekstremt mye oppmerksomhet, og Chile generelt fikk særdeles mye positiv omtale på bakgrunn av hvordan de håndterte ulykken.

## Referanser


## Eksterne lenker
*
La Serena

**La Serena** er en by i Chile og hovedstad i Coquimbo-regionen. Byen ligger ved Stillehavet og har en befolkning på 163 900 (2004). Den ble grunnlagt etter ordre av Pedro de Valdivia rundt 1540 for å sikre sjøforbindelsen mellom Santiago de Chile og Lima, og er dermed Chiles nest eldste by. Byen har klart å bevare deler av sin historiske arktitektur. Dette, samt en del flotte strender, har gjort at byen er et turistsenter. 

Puclaro-demningen skaper et reservoar med gode forhold for kitesurfing.

Byen er sete for et katolsk erkebispedømme.

## Historie

Den første byen som spanjolene grunnla i regionen Coquimbo, var La Serena. Juan Bohón grunnla den 15. november 1543 med tanke på skipsruten mellom kysten ved Santiago de Chile og ved Lima i Peru. Men byen ble rasert kraftig da indianere gikk til angrep den 22. juli 1549. Francisco de Aguirre grunnla den så og i på nytt den 26. august 1549, og gav den navnet **San Bartolomé de La Serena**. Den 4. mai 1552 gav spanskekongen den navnet La Serena.

Byen ble ofte utsatt for angrep fra engelske pirater, som Bartolomé Sharp i 1680 og  Edward Davis i 1686. Rundt 1700ble nyen utbygd som festning mot piratplagen. I 1801 og 1847 ble byen rammet av kraftige jordskjelv.

Rundt om 1920 ble byen en viktig utskipingshavn etter at jernmalm var blitt funnet i områdene innenlands.

## Referanser


## Eksterne lenker
*
Lorenzo Fieschi

**Lorenzo Fieschi** (født 21. mai 1642 i Genova, død 1. mai 1726 i Genova) var en av den katolske kirkes kardinaler. Han var erkebiskop av   Avignon 1690&ndash;1705 (og samtidig en periode nuntius til Frankrike), og deretter erkebiskop av Genova 1705&ndash;1726.

Han ble utnevnt til kardinal i mai 1706 av pave Klemens XI.

Han var en slektning av kardinal Giacomo Franzoni (kreert 1658).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Spada (1643-1717) *1672
* Kardinal *Lorenzo Fieschi* (1642-1776) *1690
## Referanser


## Eksterne lenker
* Biografi på The Cardinals of the Holy Roman Church
Rancagua

**Rancagua** er en by i Chile og hovedstad i Region V O'Higgins. Byen har en befolkning på  (2017).

Byen er berømt i Chiles historie da den var åsted for *Katastrofen ved Rancagua* i 1814, der chilenske styrker som sloss for uavhengighet fra Spania, ble nedkjempet. Dette tapet markerte begynnelsen på en periode som kalles *Reconquista*.

## Referanser


## Eksterne lenker
*
Ambolt (verktøy)

En **ambolt** er en massiv blokk av sten eller metall som brukes som støtte for å bearbeide andre objekter ved hamring eller meisling. Tradisjonelt har ambolten ett eller flere «horn» som brukes til forming av spesielle smearbeider, slik som hestesko.

## Se også
*Smed

## Referanser
Talca

**Talca** er en by og kommune i Chile, og er hovedstaden i regionen Maule. Byen har en befolkning på  187&nbsp;745 (2004).
Talca ble grunnlagt under navnet *San Agustín De Talca* i 1692, og ble ødelagt av jordskjelv i 1742 og 1928. I 1818 erklærte Bernardo O'Higgins Chiles uavhengighet i Talca.

Byen er et viktig regionalt senter for både landbruk (hvete og vin) og industri.

## Referanser


## Eksterne lenker
*
Per Erik Wallum

**Per Erik Wallum** (født 25. februar 1950, død 2. desember 1990) var en musiker fra Namsos. Han spilte fløyte, skrev låter og var vokalist i Prudence. 

Wallum skrev blant annet låtene «North in The Country», «Tomorrow May Be Vanished», «Freezing» og «Sommer'n på Landet».

Senere startet han bandet Rollaug sammen med blant andre Frode Viken (senere medlem av DDE). På 1980-tallet spilte Wallum i visegruppa Nabolaget. 

Per Erik Wallum døde av kreft i 1990.

## Diskografi
### Prudence
* 1972: *[[Tomorrow May Be Vanished]]*
* 1973: *[[Drunk and Happy]]*
* 1974: *[[No. 3]]*
* 1975: *[[Takk te dokk]]*
* 1976: *[[If Only Yesterday Could Be Today, Greatest Hits]]*
* 1976: *[[11/12-75]]*
* 1992: *[[The Legendary Prudence Tapes, vol.1]]*
* 2005: *[[Det det va]]*
* 2018: *[[Live Sveriges Radio 17.11.1973]]*

### Rollaug
* 1981: *[[Rollaug (album)|Rollaug]]*
* 1983: *[[Går og går]]*
### Medvirker også på
* Polydor: *[[Ragnarock '73]]* (1973)
* Karussell: *[[Pop på topp]]* (1973)
* Karussell: *[[Pop på topp Vol. 2]]* (1974)
* Phonogram: *[[Hør her]]* (1975)
* Polydor: *[[12 originale norske topper]]* (1976)
* Karussell: *[[Pop på topp Vol. 3]]* (1976)
* Åge Aleksandersen: *[[Åge Aleksandersens beste]]* (1977)
* Arctic Records: *[[Nye trøndervisan]]* (1980)
* Mariann Records: *[[Alle menn vol. 4]]* (1981)
* Norsk Plateselskap: *[[Trønder-Rock]]* (1982)
* Polydor: *[[Norsk Rock (samlealbum)|Norsk Rock]]* (1983)
* Åge Aleksandersen: *[[Lys og varme (samleplate)|Lys og varme]]* (1984)
* Åge Aleksandersen: *[[Åge Aleksandersens beste (1984-album)|Åge Aleksandersens beste]]* (1984)
* Åge Aleksandersen: *[[Sanger (album)|Sanger]]* (1990)
* Sopp Tape: *[[En tur med Herr Flein &ndash; Dop i norsk rock]]* (1993)
* NorDisc: *[[Fine norske sommerlåter 3]]* (1994)
* NorDisc: *[[Fine norske sommerlåter 4]]* (1994)
* Åge Aleksandersen: *[[Åges beste 1972-1994]]* (1994)
* Bare Bra Musikk: *[[Sensurert &ndash; 15 sensurerte låter 1966&ndash;96]]* (1996)
* Egmont: *[[Det beste av norsk musikk 1973&ndash;1977]]* (1998)
* Nullskattesnylterne/Tugboat: *[[Shake Hands and Be Friends with Prudence]]* (1999)
* MTG: *[[Æ e trønder æ (album)|Æ e trønder æ]]* (2000)
* Åge Aleksandersen: *[[Åge Original]]* (2001)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* NRK/Universal Music: *[[Norsk Rocks Historie Vol. 6: Progressiv rock 1971-1977]]* (2004)
* Unidisc: *[[Norsk musikk i 100 &ndash; Populærmusikk i Norge 1905&ndash;2005]]* (2005)
* Universal Music: *[[Låvedans (album)|Låvedans]]* (2007)
* Universal Music: *[[96% låvedans 2]]* (2007)
* Nullskattesnylterne: *[[Skrot (album)|Skrot]]* (2008)
* Åge Aleksandersen: *[[Åge-boks 1]]* (2009)
* Universal Music: *[[Ragnarock (samleboks)|Ragnarock]]* (2009)
* Thomas Brøndbo: *[[Vi trøng kvarainn]]* (2012)
* Thomas Brøndbo & Nord-Trøndelag Kammerorkester: *[[For kjærlighetens skyld Live]]* (2018)

## Familie
Per Erik Wallum var far til blant andre journalisten og redaktøren Stian Wallum. 

## Eksterne lenker
*
Music Factory

**Music Factory** er en festival for avantgardemusikk, dans og performance som ble etablert av Geir Johnson sammen med den amerikanske pianisten Yvar Mikhashoff i Bergen i 1985. 

Festivalens første arrangement i 1987 var i tett samarbeid med Festspillene i Bergen, og fikk stor oppmerksomhet på grunn av dens annerledes programmering i forhold til andre norske musikkinstitusjoner. 

Festivalen foregikk på USF i perioden 1987–1995, da festivalen begynte å flytte rundt i Bergen til den i 2004 ble slått sammen med Autunnalefestivalen. 

Music Factory satte fokus på internasjonale trender i samtidsmusikken, kanskje spesielt på amerikansk musikk, og var viktig for framveksten av den nye komponistgenerasjonen i Norge som kom på scenen fra midten av 1980-tallet. 

## Kunstneriske ledere for festivalen
*1987–1988 og 1990–1998: Geir Johnson
*1989: Øivind Hånes
*1999–2002: James Clapperton
*2003–2004: Nicholas Møllerhaug og Øyvind Torvund
Vingersjøen

**Vingersjøen** er en innsjø like øst for Kongsvinger i Innlandet. Den ligger 142 meter over havet og har et areal på . Vanligvis renner vannet fra sjøen ut i Glomma via Vingersnoret, men ved flom i Glomma flyter vannet andre veien. Når vannstanden i sjøen når et visst nivå, overstiger det vannskillet sør for sjøen og vannet renner ned i Vrangselva og til Sverige. Det at en elv deler seg i to løp som ikke samler seg igjen, kalles bifurkasjon.

I nordenden av Vingersjøen er det dermed dannet et deltaområde av sedimenter fra Glomma. Dette området er det registrert 199 arter karplanter, hvorav 8 er rødlistede, så som bleikfiol og evjeslirekne.


Fil:Vingersjøen - no-nb digifoto 20150804 00022 bldsa PK28423.jpg|Vingersjøen ca. 1920 
Fil:664 Utsikt fra Kongsvinger. Vingersjøen - no-nb digifoto 20150803 00253 bldsa PK28549.jpg|Utsikt over Vingersjøen ca. 1925 
Fil:Vingersjøen - no-nb digifoto 20150803 00238 bldsa PK28467.jpg|Vingersjøen  ca. 1930


## Referanser




## Eksterne lenker
*
Alessandro Caprara

**Alessandro Caprara** (født 1626 i Bologna i Kirkestaten, død 9. juni 1711 i Roma) var en av den katolske kirkes kardinaler. Han var tilknyttet Den romerske kurie.

Han ble utnevnt til kardinal i mai 1706 av pave Klemens XI.

Han var i slekt med kardinal Urbano Sacchetti (kreert[1681).

## Eksterne lenker
*  Biografi på The Cardinals of the Holy Roman Church
Giovanni Battista Tolomei

** Giovanni Battista Tolomei** (sieneser, født 3. desember 1653 i Camberaia ved Pistoia i Italia, død 19. januar 1726 i Roma) var en av den katolske kirkes kardinaler. 

Den 18. februar 1673 trådte han inn i jesuittordenen i Roma. Jesuittene utdannet ham i bibelfag og språk, og han behersket etterhvert elleve språk: arabisk, engelsk, fransk, gresk, hebraisk, illyrisk, italiensk, kaldeisk, latin, spansk og syrisk. Han underviste ved jesuittenes læresteder blant annet i Roma, og var også tilknyttet Den romerske kurie.

Han ble utnevnt til kardinal i mai 1712 av pave Klemens XI.

## Referanser


## Litteratur
*Hugo von Hurter: *Nomenclator literarius*, IV (Innsbruck, 1910);
*Sommervogel: *Bibliothèque de la compagnie de Jésus*, VIII (Brussels, 1898)
*''Catholic Encyclopedia''-artikkel
*Biography
*Giovanni Battista Tolomei in the Historical Archives of the Pontifical Gregorian University
Avhengighet

**Avhengighet** er i medisinsk forstand et syndrom. Det beskriver en tilstand som er preget av visse fysiologiske, kognitive og adferdsmessige fenomener der bruken av en substans, en klasse av substanser eller en adferd, som en gitt person gir en høyere prioritet til fortrengning av annen adferd som hen tidligere syntes hadde stor verdi.

I ICD-10 skal diagnosen avhengighetssyndrom bare stilles dersom minst tre av følgende kriterier er oppfylt: 
#Sterk lyst, eller følelse av tvang, til å innta substansen.
#Problemer med å kontrollere inntaket av substansen når det gjelder både å starte inntaket, å avslutte inntaket eller å begrense mengden som inntas.
#Fysiologisk abstinens-tilstand som opptrer dersom bruken av substansen opphører eller reduseres, eller viser seg med karakteristisk abstinensyndrom for den aktuelle substansen, eller gjennom bruk av samme eller beslektet stoff for å lindre eller unngå abstinenssymptomer.
#Toleranseutvikling, slik at større doser må til for å gi samme effekt som tidligere.
#Økende likegyldighet i forhold til andre gleder og interesser. Økende tid brukt på å skaffe seg substansen, på å bruke den, eller på å komme seg i form etter bruken av den. 
#Adferden og bruken fortsettes selv om det tilkommer åpenbare tegn på skadelige konsekvenser.

## Avhengighetsbehandling
Moderne forskning på avhengighetsbehandling har gitt oss innsikt i hva som virkelig bidrar til positiv endring hos mennesker som sliter med avhengighet. Arv spiller en stor rolle i utviklingen av avhengighet. Studier antyder at rundt halvparten av risikoen for å utvikle avhengighet er genetisk betinget. Dette betyr ikke at alle med genetisk sårbarhet blir avhengige, men det øker forståelsen for at avhengighet er en kompleks blanding av genetikk og miljø. Det er visse faktorer som er helt avgjørende for suksess i behandlingen. Empati og tilstedeværelse spiller en sentral rolle, men det kreves også tålmodighet og forståelse for at endring er en gradvis prosess som tar tid. Involvering av personer som har vært i samme situasjon, øker effekten av behandlingen.

Forskning publisert av professor Doug Sellmann, oversatt av Jørgen G. Bramness, forskningsdirektør ved SERAF (Senter for rus- og avhengighetsforskning), presenterer følgende ti innsikter fra de siste 40 årene med studier på avhengighet.

# Avhengighet skaper tvangsmessig atferd
# Den tvangsmessige bruken er utenfor bevisst kontroll
# Avhengighet er 50 prosent arvelig og forståelsen av kompleksiteten øker
# Avhengighet har høy komorbilitet med andre psykiske lidelser
# Avhengighet er en kronisk tilbakevendende lidelse
# Flere forskjellige psykoterapier gir like gode resultater
# "Kom tilbake når du er motivert" - ikke lenger en akseptabel respons
# Desto mer individualisert og omfattende behandlingen er - jo bedre blir resultatet
# Skjellsettende opplevelser kommer ikke på kommando
# Endring tar tid

## Referanser


## Eksterne lenker
* Ung.no om avhengighet 
* Avhengighet og mentale lidelser
* Regionalt kompetansesenter for dobbeltdiagnose rus og psykiatri 
* Helsebibliotekets sider om rus og avhengighet
* Hva er avhengighet? Oversiktsartikkel fra SIRUS om forskning på avhengighet
Giovanni Battista Salerni

** Giovanni Battista Salerni** (født 24. juni 1671 i  Cosenza i Italia, død 30. januar 1729 i Roma) var en av den katolske kirkes kardinaler. Han ledsaget den senere kardinal Annibale Albani på et oppdrag til Sachsen og Polen for å sikre kirkens beskyttelse i de områder. I Polen lyktes det ham å konvertere Fredrik August, sønn av den polske konge August II av Polen fra kalvinismen. 

Han ble utnevnt til kardinal i november 1719 av pave Klemens XI, med *[[Santa Prisca (Roma)|Santa Prisca]]* som tittelkirke.

## Referanser